钦定古今图书集成/明伦汇编/氏族典/第267卷 > 王永
## 钦定古今图书集成/明伦汇编/氏族典/第267卷 > 王永

按《万姓统谱》：永，华阳人。为右补阙。吴越纳土，永受命
往均赋，至则悉除无名之筭。或言其多弛赋租，太宗
诘之，对曰：“使新附民蒙天子仁恩，臣虽得罪，死不恨。”
太宗大悦。孙罕，以荫累官广东转运使，历知潭明州，
为政务适人情，终光禄卿。子琪，举进士，历知数州，政
尚简静，以礼部侍郎致仕。